Bozašči
Bozašči (kaz. Бозащы) arba Buzači (rus. Бузачи) – pusiasalis vakarų Kazachstane, Mangystau srityje; Mangyšlako pusiasalio šiaurinė, lyguminė dalis. Išsikiša į šiaurės rytinę Kaspijos jūros dalį. Ribojamas Mangystau įlankos vakaruose, Kaidako įlankos rytuose ir Negyvojo Kultyko įlankos šiaurėje. Aukštis iki 61 m (pietryčiuose). Plyti dykumos, šiaurėje – druskožemiai. Yra naftos ir gamtinių dujų telkinių.